Bjarne Fiskum samlet unge musikere i Harran i Trøndelag flere somre på rad, noe som kulminerte i 1975 med konsert i Aulaen i Oslo hvor musikerne spilte under navnet Det Norske Kammerorkester.. I 1975 ble han ansatt som fylkesmusiker med Troms fylkeskommune som arbeidsgiver og Harstad som arbeidssted. Han spilte blant annet i Tromskvartetten, og var med på å starte opp et såkalt strykeprosjekt i Harstad høsten 1975, hvor svært mange barn fikk mulighet til opplæring på strykeinstrumenter.